
AVIZ

asupra proiectului de Lege privind aprobarea Ordonanţei de Urgenţă a Guvernului nr.53-2005 pentru preluarea procurorilor financiari ai Curţii de Conturi de Ministerul Public
Cu adresa nr. PLX 253 din 22 iunie 2005, Biroul Permanent, conform art. 89 şi 108   din Regulamentul Camerei Deputaţilor, republicat,  a sesizat pentru examinare şi avizare Comisia pentru Buget, Finanţe şi Bănci, in procedura de urgenţă, cu proiectul de Lege  privind aprobarea Ordonanţei de Urgenţă a Guvernului nr.53-2005 pentru preluarea procurorilor financiari ai Curţii de Conturi de Ministerul Public.
Potrivit prevederilor art. 60 din Regulamentul Camerei Deputatilor, republicat, Comisia a dezbătut proiectul de Lege menţionat mai sus, în şedinţa din data de 28 iunie 2005.

Membrii comisiei au examinat ordonanţa supusă aprobării şi avizul consiliului Legislativ nr. 710-15.06.2005.

In urma dezbaterii, Comisia, cu unanimitate de voturi, a hotărât avizarea favorabilă a prezentului proiect de Lege.

